ئەێ شێوە ۆێنەێ مانگ و خوەر
باخ چەویر پڕ لە بەر
شازاێەگەێ زەرین کەمەر
بەو دی بنیش کەم بۊش بچم
ئەێ سەوڵ سەونز سەر سراو
لریپەێ مانگ لە قاپ ئاو
جام زەڕین پڕ شەراو
بەو دی بنیش کەم بۊش بچم
ئەێ مەس لە واێ نەسیم شەو
فرشتەێ ئاسمان کەو
خەزاڵەگەێ چەوەیل لە خەو
بەو دی بنیش کەم بۊش بچم
ئەێ دار بەرز سەر نساڕ
شێعر و شەراو فەسڵ وەهار
شیرینەگەێ ناو دیشت و شار
بەو دی بنیش کەم بۊش بچم
ئەێ باخ سەونز سەرکیەنی
مانگ و هسارەێ گوڵ وەنی
وەهار تێەێ دەو هناێ خەنی
بەو دی بنیش کەم بۊش بچم
خەزاڵ تەنیاێ شاهووم
وەفر قوڵەێ داڵاهووم
سرۆەێ نەسیمەگەی سووم
بەو دی بنیش کەم بۊش بچم
بەورەو دەسد بەێ وە دەسم
لە عەتر گیسەیلد مەسم
ئەر تو بچید م بێ کەسم
بەو دی بنیش کەم بۊش بچم
جەلال کووهی
